CELEX: 32018D0615
Language: el
Date: 2018-04-16 00:00:00
Title: Απόφαση (ΕΕ) 2018/615 του Συμβουλίου, της 16ης Απριλίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banque de France

23.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/9
            
         ΑΠΌΦΑΣΗ (ΕΕ) 2018/615 ΤΟΥ ΣΥΜΒΟΥΛΊΟΥ
   της 16ης Απριλίου 2018
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banque de France
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στην Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση της Ευρωπαϊκής Κεντρικής Τράπεζας της 9ης Μαρτίου 2018 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banque de France (ECB/2018/9) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Σύμφωνα με το άρθρο L.142 παράγραφος 2 του Νομισματικού και χρηματοπιστωτικού κώδικα, το γενικό συμβούλιο της Banque de France ορίζει δύο νόμιμους ελεγκτές για τον έλεγχο των λογαριασμών της.
            
         
               (3)
            
            
               Η θητεία των εξωτερικών ελεγκτών της Banque de France έληξε με το πέρας του ελέγχου για το οικονομικό έτος 2017. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2018 και εξής.
            
         
               (4)
            
            
               H Banque de France επέλεξε την εταιρεία Mazars and KPMG S.A. ως τους εξωτερικούς της ελεγκτές για τα οικονομικά έτη 2018 έως 2023.
            
         
               (5)
            
            
               Το Διοικητικό Συμβούλιο της ΕΚΤ συνέστησε τον διορισμό, από κοινού, της εταιρείας Mazars and KPMG S.A. ως των εξωτερικών ελεγκτών της Banque de France για τα οικονομικά έτη 2018 έως 2023.
            
         
               (6)
            
            
               Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/EΚ του Συμβουλίου (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 η παράγραφος 4 της απόφασης 1999/70/ΕΚ αντικαθίσταται από το ακόλουθο κείμενο:
   
      «4.   Εγκρίνεται ο διορισμός της εταιρείας Mazars and KPMG S.A ως εξωτερικών ελεγκτών της Banque de France για τα οικονομικά έτη 2018 έως 2023.».
   
   Άρθρο 2
   Η παρούσα απόφαση παράγει αποτελέσματα από την ημέρα της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Λουξεμβούργο, 16 Απριλίου 2018.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ C 107 της 22.3.2018, σ. 1.
   
      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).